Tigist Assefa

Tigist Assefa Tessema (; ; Addis Abeba, Etiopia, 1996ko abenduaren 3a) etiopiar atleta da, distantzia luzeko lasterketan aritzen dena. 2023ko Berlingo maratoian munduko errekor berria ezarri zuen, bi ordu, 11 minutu eta 53 segundoko marka eginda.

2024ko Udako Olinpiar Jokoetan zilarrezko domina eskuratu zuen maratoian, Sifan Hassan herbeheretarrak aurrea hartu zion amaierako sprint estuan.

 Ibilbidea 
12 urte zituela, 2008an Etiopiako 200 metrotako txapelketan brontzezko domina lortu zuen. Gaztetan 800 metroetan lehiatzen zen, eta 2013an Afrikako Junior Txapelketako brontzezko domina lortu zuen. 2016an, Rio de Janeiroko Olinpiar Jokoetarako sailkatzea lortu zuen, baina lehenbiziko txandan kanporatu zuten. Horren ostean, Akilesen tendoian izan zuen lesio batek pista albo batera uztera behartu zuen, eta orduan hasi zen errepideko lasterketak prestatzen.

COVID-19 pandemia zela-eta, bi urte igaro zituen lehiatu gabe. 2022ko apirilean egin zuen debuta maratoian, Riaden (Saudi Arabia), eta bi ordu, 34 minutu eta segundo bateko marka egin zuen. Sei hilabete geroago, ezustean, garaipena erdietsi zuen 2022ko Berlingo maratoian historiako hirugarren denborarik azkarrenarekin, bere marka hemezortzi minutuz hobetuta. 2023ko Berlingo maratoian, emakumezkoen munduko errekorduna bihurtu zen, 2:11:53.1 markarekin.

Askoren ustez, Adidas markako Adizero Adios Pro Evo 1 oinetakoak gakoa izan ziren errekor berria ezartzeko: karbonozko plaka dute, 138 gramoko pisua, eta behin bakarrik erabil daitezke. Maratoia amaitutakoan, Assefak berak erantzi, altxatu, eta musu eman zien.

 Palmaresa 
 Domina olinpikoak 
Olinpiar JokoakUrteaLekuaDominaProba2024Paris Maratoia

 Kirol lorpenak 
2012Afrikako Atletismo TxapelketaPorto-Novo, Benin19.a400 m55.582013Junior mailako Afrikako txapelketaBambous, Maurizio3.a800 m2:05.6h2.a4×400 m3:42.2h2014Afrikako Atletismo TxapelketaMarrakex, Maroko4.a800 m2:00.43IAAF Continental CupMarrakex, Maroko4.a800 m2:00.572016Pista Estaliko Munduko Atletismo TxapelketaPortland, AEB12.a800 m2:04.55Olinpiar JokoakRio de Janeiro, Brasil20.a800 m2:00.21World Major maratoiak2022Berlingo maratoiaBerlin, Alemania1.aMaratoia2:15:37 2023Berlingo maratoiaBerlin, Alemania1.aMaratoia2:11:53 

 Erreferentziak 

 Kanpo estekak 

Kategoria:2016ko Udako Olinpiar Jokoetako atletak
Kategoria:Maratoilariak
Kategoria:Etiopiako atletak
Kategoria:2024ko Udako Olinpiar Jokoetako atletak
Kategoria:2024ko Udako Olinpiar Jokoetako dominadunak
Kategoria:Olinpiar Jokoetako zilarrezko dominadunak atletismoan
Kategoria:Etiopiako emakumeak